Rul kondomet lidt ud. Så er det let at se, hvilken vej det skal rulles på. Hvis kondomet er lavet med et reservoir (en lille gummidut i enden) klemmes luften ud af reservoiret med tommel- og pegefinger, inden det rulles på. Træk forhuden tilbage og rul kondomet på den stive penis. Når kondomet når til forhuden, skubber du forhuden lidt frem, før du ruller kondomet helt ned. Der må ikke komme luft ind under kondomet. Undgå at rive kondomet på negle eller skarpe genstande.